stanford-oval/wikipedia huggingface dataset:
גיזום אלפא-ביתא
גיזום > פסאודו קוד

בעת הקריאה הראשונית לשיטה, יש להשתמש בערכי הקיצון עבור α (נמוך ביותר) ו-β (גבוה ביותר).
עבור קודקוד v בעץ, פסאודו קוד של אלגוריתם הגיזום מעל חיפוש מינמקס קלאסי נראה כך:
Eval(v, α, β) {
   if (v is a terminal node)
      return (the heuristic value of node) //using some STATIC (that is, non-iterative) helper method
   if (v is a min-node) {
      current:=β;
      for (each son of v, u) {
         val:=Eval(u, α, current);
         current:=minimum(val, current);
         if (current ≤ α)
            return α;
      }
      return current;
   }
   else { /**v is a max-node*/
      /**כנ"ל דואלי - להחליף אלפא בביתא, ומינימום במקסימום*/
   }
}
לרוב, יעשה שימוש בגיזום א"ב, מעל אלגוריתם ה-Negamax השקול לחלוטין לאלגוריתם המינימקס, אך אסתטי וקל יותר לתכנות ממנו. בנוסף, משיקולים מעשיים, יבוצע בדרך-כלל החיפוש עד לעומק מקסימלי כלשהו בעץ החיפוש.

במקרה זה, יראה הקוד כך כאשר color מאותחל כ1:
negamaxEval(node, depth, α, β, color) {
    if node is a terminal node or depth = 0
       return color * the heuristic value of node
    foreach child of node {
       α := max(α, -negamaxEval(child, depth-1, -β, -α, -color))
       //the following if statement constitutes alpha-beta pruning
       if α≥β
          return α
    }
    return α
 }
סיבוכיות

כאמור, אלגוריתם האלפא-ביתא, נעזר במידע קודם (השמור במשתני העזר α, β) על-מנת להחליט האם יש לרוץ על תת-עץ מסוים או לא.
בהינתן סידור קודקודים פתולוגי, לא נוכל להיעזר ב-α, β, וניאלץ לסרוק את כל העץ. סידור קודקודים פתולוגי הוא סידור כזה שבו מקס נתקל בקודקודים בעלי ערך הולך וגדל (אלפא גדלה אחרי כל קודקוד); ומין נתקל בקודקודים בעלי ערך הולך וקטן (ביתא קטנה).

עבור עץ משחק עם גורם-הסתעפות קבוע, b, ועומק חיפוש d, פירושו כי עלינו לסרוק (O(b*b*...*b) = O(bd קודקודים. בדיוק מה שהיינו מקבלים בחיפוש מינמקס רגיל. אם כן, החסם העליון למקרה הגרוע ביותר זהה לזה של חיפוש מינמקס.

לעומת זאת, במקרה הטוב ביותר, זה שבו מקס נתקל בערך הגבוה ביותר בתת-העץ הראשון (ומין בנמוך, באופן דואלי), הרי שמתוך b בנים שיש לקודקוד מסוים, עלינו לבחון רק את תת-העץ של הקודקוד הראשון, ולגזום את כל b-1 הענפים הנותרים.
במקרה זה, מספר העלים שיש לבחון הוא O(b*1*b*1*...*1) =  O(b^{d/2})=O({\sqrt {b^{d}}}). 
במקרה זה, גורם הסיעוף יהיה שורש של גורם הסיעוף המקורי, ולמעשה יאפשר לבחון פי כמה יותר מהלכים באותו זמן חישוב.
כמובן שברוב המקרים איננו מתייצבים מול המקרה הפתולוגי, ולא מול המקרה האופטימלי. לרוב מספק האלגוריתם שיפור ממוצע בטווח הנ"ל. על-מנת לנסות להבטיח כי, בתוחלת, אנו מתמודדים עם המקרה הממוצע, ניתן לבחור את הקודקוד הבן הבא באופן אקראי מתוך כל קודקודי הבנים שטרם נסרקו. כמובן שגם שיטה זו אינה משפרת את המקרה הגרוע ביותר, אך עשויה לשפר את תוחלת המקרה הגרוע ביותר (amortised).
אחת משיטות האופטימיזציה של תוכנות שונות העושות שימוש בחיפוש א"ב, היא יצירת מנגנון בחירת מהלכים חכם. מנגנון זה מנסה לחזות מה הם המהלכים ה"מעניינים" על לוח המשחק, ולבחון אותם ראשונים. זוהי היוריסטיקה שלא מובטח כי תסייע כלל, אך לעיתים רבות היא מסייעת בגיזום מהיר של העץ. כך למשל, תוכנת שח תנסה לבחון תחילה מהלכים של הכאת חייל יריב, או מהלכים המציבים את המלך היריב בשח. מהלכים אלו נחשבים "מעניינים" בעיני התכנה, וייתכן כי הם מגלמים בחובם פוטנציאל לערך מיטבי בעיני הצד המחפש. אם כן, הרי שהדבר יסייע מאוד בהליך הגיזום.
הדגמה של גיזום א"ב. בבחינה משמאל לימין, לא יבחנו תתי-העץ הצבועים באפור שכן הם נגזמו.
שמות הקודקודים (max, min) מייצגים את השחקן שתורו לשחק באותו שלב.
גרהאם גולדמן

| --- | --- |

גרהאם גולדמן (2010)
 לידה:  10 במאי 1946 (בן 78) סלפורד, מנצ'סטר רבתי, הממלכה המאוחדת הממלכה המאוחדת
 שם לידה:  גרהאם קית' גולדמן
 מוקד פעילות:  הממלכה המאוחדת 
 תקופת הפעילות:  מ-1963
 עיסוק:  זמר, פזמונאי, מוזיקאי
 סוגה:  ארט רוק, רוק קל, פופ, פופ רוק
 סוג קול:  בריטון 
 שפה מועדפת:  אנגלית 
 כלי נגינה:  גיטרה בס של ריקנבאקר, קלידים, גיטרה
 חברת תקליטים:  דקה, תקליטי RCA, איי אנד אם רקורדס, UK Records, Mercury Records, Fontana Records
 שיתופי פעולה בולטים:  10cc, היארדבירדס, ההוליס, מתבודדי הרמן
 פרסים והוקרה:  היכל התהילה של כותבי שירים 
 http://www.grahamgouldman.info
 פרופיל ב-IMDb
 
גרהאם קית' גולדמן (באנגלית: Graham Keith Gouldman;‏ נולד ב- 10 במאי 1946, סלפורד, מנצ'סטר רבתי, הממלכה המאוחדת) הוא זמר, נגן ופזמונאי יהודי-בריטי, שכתב שורה ארוכה של להיטים לאורך שנות ה-60 וה-70 של המאה ה-20 והיה ממייסדי וחבר להקת הארט רוק 10cc.
קורות חיים

גרהאם גולדמן נולד בסלפורד למשפחה יהודית. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. ב-1965 החל לשתף פעולה עם קווין גודלי בהרכב שנשא את השם "Mockingbirds" וחתם עם חברת התקליטים קולומביה רקורדס. הוא כתב את השיר "For Your Love"(אנ') אשר נדחה על ידי חברת התקליטים, אך בהמשך הוקלט על ידי היארדבירדס וזכה להצלחה מסחרית משמעותית.
בהמשך, כתב שורת להיטים להרכבים שונים ובכללם השיר "Bus Stop" (אנ') ללהקת ההוליס ב-1966 והשיר "No Milk Today" למתבודדי הרמן ב-1967.
ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc. גם בהרכב זה כתב גולדמן מספר להיטים ובכללם: "I'm Not in Love" (אנ') ב-1975 ו"Dreadlock Holiday" ב-1978 שהפך ללהיט לאחר שגודלי וקרים עזבו את הלהקה.
ב-1976 זכה ביחד עם אריק סטיוארט בשלושה פרסי איבור נובלו על שירם "I'm Not in Love". סטיוארט וגולדמן המשיכו בפעילותם בהרכב עד 1983, עת התפרקה הלהקה סופית.
ב-1984 חבר למוזיקאי אנדרו גולד בייסוד ההרכב "Wax" אשר פעל עד 1990 בסוגת הגל החדש והפופ-רוק.
בין 1992 ל-1995 חזרו אריק סטיוארט וגרהאם גולדמן ללהקת 10cc שהפיקה בתקופה זו שני אלבומים. מ-1999 הצטרפו גולדמן ולהקתו למסע ההופעות של להקת 10cc, אשר נקרא "10cc מארחת את גרהאם גולדמן וחברים".
הערות שוליים

↑  השיר no milk today, באתר של יוסי חרסונסקי.
↑  השיר Dreadlock-Holiday, באתר  discogs.com.
↑  בישראל נקרא השיר "חופשה בג'מייקה".
↑  פרס איבור נובלו לשנת 1976, באתר theivors.com.
| --- | --- |
בקרת זהויות :  NLI: 987007281551905171  PLWABN: 9810546101505606  BNE: XX1225096  BnF: cb139940975 (data)  GND: 134388666  ISNI: 0000 0000 5929 4884  LCCN: n96003771  MusicBrainz: 88795ca5-5bef-4253-ae0e-79a5d00e0388  NTA: 071667938  VIAF: 24797281   WorldCat (עם VIAF): 24797281
גרהאם ריקס

גרהאם ריקס (אנגלית: Graham Rix; נולד ב-23 באוקטובר 1957 בדונקסטר, יורקשייר) הוא שחקן ומאמן כדורגל אנגלי לשעבר.
קריירת המשחק

ריקס הצטרף לארסנל כשחקן מתלמד ב-1974, וחתם על חוזה המקצוען בשנה שלאחר מכן. משחקו הראשון היה נגד לסטר סיטי ב-2 באפריל 1977, והוא הבקיע בו את השער הראשון. ריקס הפך לשחקן הרכב קבוע בארסנל במקומו של ג'ורג' ארמסטרונג ששיחק באגף השמאלי של מערך המשחק של ארסנל. ריקס וליאם בריידי שיתפו פעולה בקו הקישור החזק של ארסנל, שהיה חלק מההפעלה לגמר גביע ה-FA שלוש פעמים ברציפות בין 1978 ל-1980, כאשר רק המשחק ב-1979 מסתיים בניצחון של ארסנל. תוצאת גמר זה הייתה 3 - 2 נגד מנצ'סטר יונייטד, כאשר ריקס מבשל לאלן סנדרלנד את שער הניצחון.
בעונה שלאחר מכן העפיל המועדון לגמר גביע המחזיקות והתמודד מול ולנסיה; המשחק וההארכה הסתיימו בתיקו 0 - 0, וריקס החמיץ את הבעיטה המכרעת בדו-קרב הפנדלים. לאחר עזיבתו של בריידי ליובנטוס בקיץ שלאחר מכן נטען כי גם ריקס יעזוב, אך הוא נשאר בארסנל והתמנה לתפקיד הקפטן ב-1983. שנות ה-80 לא היו מוצלחות מבחינת ארסנל, כך שריקס לא זכה בתואר כלשהו כקפטן.
ריקס שיחק עבור נבחרת אנגליה בין 1980 ל-1984, כולל חמשת המשחקים במונדיאל 1982.
סדרת פציעות בגיד אכילס גרמה לכך שריקס השתתף במשחקים מעטים באמצע שנות ה-80, ולבסוף הוא איבד את מקומו בהרכב הפותח למרטין הייז. ריקס הושאל לברנטפורד, ולבסוף שוחרר מארסנל ב-1988. הוא השתתף במדי המועדון ב-464 משחקים, והבקיע בהם 51 שערים. לאחר שעזב את ארסנל הוא שיחק במועדונים הצרפתיים קון (1988 - 1999) ולה הבר, ולאחר מכן עבר למועדון דאנדי, בו סיים את הקריירה שלו ב-1993.
קריירת האימון

ריקס הצטרף לצ'לסי כמאמן קבוצת הנוער בקיץ 1993. בתקופה זו הוא אף שיחק פעם במדי הסגל הבוגר (נגד ארסנל) לאחר ששחקנים רבים סבלו מפציעות. ריקס התמנה לעוזרו של המאמן רוד חוליט ב-1996. הוא המשיך בתפקיד גם תחת ג'אנלוקה ויאלי שהחליף את חוליט, וזכה עם צ'לסי בגביע ה-FA ב-1997, ובגביע הליגה וגביע המחזיקות ב-1998.
במרץ 1999 נידון ריקס לשנת מאסר (מתוכה ריצה חצי שנה) לאחר הרשעתו בקיום יחסי מין ובתקיפתה של קטינה בת 15 שהייתה הבת של ידיד. שמו של ריקס הוכנס לרשימת עברייני המין הבריטית למשך 10 שנים, והתאחדות הכדורגל האנגלית הטילה עליו איסור לצמיתות על עבודה עם שחקנים מתחת לגיל 16. לאחר שחרורו הוא הצטרף בחזרה לצ'לסי, והיה חלק מהצוות שהוביל את המועדון לזכייה בגביע ה-FA ב-2000. ריקס החליף למשך תקופה קצרה את ג'אנלוקה ויאלי שפוטר על ידי קן בייטס, אך לבסוף עזב גם הוא.
לאחר מכן ריקס אימן את פורטסמות' בין 2001 ל-2002, אך פוטר על מנת לפנות את המקום להארי רדנאפ. ריקס אימן את אוקספורד יונייטד במשך שבעה חודשים בשנת 2004. בשלושת החודשים האחרונים של עונת 2003/2004 בליגה השלישית התדרדר המועדון למקום התשיעי לאחר שקודם לכן היה על סף עלייה מהליגה. ריקס פוטר לאחר שהיכולת הלא טובה נמשכה גם בתחילת עונת 2004/2005.
ב-8 בנובמבר 2005 מונה ריקס למאמן של הארט אוף מידלות'יאן מליגת העל הסקוטית. בפברואר 2006 דווח בכלי התקשורת הסקוטיים על כך שריקס לא מרוצה ממעורבותו היתרה של הבעלים ולדימיר רומנוב. ב-22 במרץ 2006 פוטר ריקס לאחר ארבעה חודשים בלבד בתפקיד. רומן רומנוב, יושב ראש הארטס ובנו של ולדימיר, הצהיר כי "התוצאות לא היו כפי שהיו אמורות להיות".
גלה לי

גלה לי הוא אלבום האולפן האחד-עשר של הזמרת הישראלית מרגלית צנעני. האלבום יצא לאור באמצע 2005, בהוצאה עצמית של צנעני וביג בוס רקורדס. באלבום נכללו שלושת הלהיטים "אז מה?!", "אל תגיד לי ביי", ו"אין לי כוח למשחקים". בנוסף לכך, לשלושתם יצאו וידאו קליפים, נלווים שהועלו לערוץ היוטיוב הרשמי שלה בשנת 2011.
רקע והפקה

את מרבית שירי האלבום כתב הלחין עיבד והפיק מוזיקלית אסף לביא צנעני, בנה של מרגלית. מתוך האלבום יצאו שלושה להיטים, הראשון "אין לי כוח למשחקים", הצליח להגיע בשיאו למקום השני במצעד של רשת ג', ואף התברג במקום ה-52 במצעד סוף השנה של ישראל. השני, "אז מה?!" זכה למאות השמעות ברדיו ובטלוויזיה.
השלישי "אל תגיד לי ביי", הפך לוויראלי במרוצת השנים, והושמע פעמים רבות ברדיו גם כן.
רשימת רצועות

| גלה לי> מס' | גלה לי> שם | גלה לי> כותב(ים) | גלה לי> משך | גלה לי>  | גלה לי>  | גלה לי>  | גלה לי>  | גלה לי>  | גלה לי>  |
| --- | --- | --- | --- | --- | --- | --- | --- | --- | --- |
| 1. | אז מה?!  | אסף לביא צנעני | 4:14 |  |  |  |  |  |  |
| 2. | זה הכל משמים  | מייק לוק | 4:14 |  |  |  |  |  |  |
| 3. | אין לי כוח למשחקים  | אסף לביא צנעני | 4:08 |  |  |  |  |  |  |
| 4. | אל תחזור  | אסף לביא צנעני | 4:38 |  |  |  |  |  |  |
| 5. | מי יביא לי את האור  | אסף לביא צנעני | 4:01 |  |  |  |  |  |  |
| 6. | השנים הכי יפות  | זאב נחמה | 3:48 |  |  |  |  |  |  |
| 7. | כשהדמעות זולגות  | אסף לביא צנעני | 4:11 |  |  |  |  |  |  |
| 8. | די עם החארטה  | אסף לביא צנעני | 3:55 |  |  |  |  |  |  |
| 9. | גלה לי  | אסף לביא צנעני | 4:18 |  |  |  |  |  |  |
| 10. | אל תגיד לי ביי  | אסף לביא צנעני | 4:28 |  |  |  |  |  |  |
| 11. | בעיות  | אסף לביא צנעני | 4:00 |  |  |  |  |  |  |
| משך כולל: | משך כולל: | משך כולל: | 45:00 |  |  |  |  |  |  |
הערות שוליים

1 2  מרגלית צנעני - הערוץ הרשמי (2011-01-20), מרגלית צנעני - אז מה, נבדק ב-2018-04-15
1 2  מרגלית צנעני - הערוץ הרשמי (2011-01-20), מרגלית צנעני - אל תגיד לי ביי, נבדק ב-2018-04-15
↑  מרגלית צנעני - הערוץ הרשמי (2011-01-20), מרגלית צנעני - אין לי כוח למשחקים, נבדק ב-2018-04-15
↑  מרגלית צנעני - הערוץ הרשמי, באתר YouTube
↑  אין לי כוח למשחקים – פזמונט, באתר pizmonet.co.il
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
גרהאם יאנג

| --- | --- |
אין תמונה חופשית
 לידה:  7 בספטמבר 1947 ניזדן, הממלכה המאוחדת 
 פטירה:  1 באוגוסט 1990 (בגיל 42) ניופורט, הממלכה המאוחדת 
 מדינה:  הממלכה המאוחדת 
 כינויים נוספים:  מרעיל כוס התה
 ידוע בשל:  רוצח סדרתי
 השכלה:  Crest Boys' Academy 
 
גרהאם פרדריק יאנג (באנגלית: Graham Frederick Young;‏ 7 בספטמבר 1947 – 1 באוגוסט 1980) היה רוצח סדרתי בריטי מצפון לונדון אשר הרעיל את קרבנותיו. נודע גם בכינוי "מרעיל כוס התה" (באנגלית: The Teacup Poisoner).
ילדות ונעורים

יאנג נולד בצפון לונדון לפרד ובסי יאנג. כשלושה חודשים לאחר לידתו נפטרה אמו בעקבות סיבוכים של דלקת ריאות ומספר שנים לאחר מכן נישא האב בשנית.
יאנג היה תלמיד טוב בעל יכולות אנליטיות יוצאות דופן וחיבה למדעים מדויקים. כנער מתבגר תחביבו העיקרי היה כימיה, והוא הרבה לקרוא אודות רעלים והשפעתם על המערכת העצבית.
בשנת 1961 החל יאנג לרכוש כמויות קטנות של אנטימון ו-Digitalis, מבתי מרקחת שונים באזור מגוריו בטענה שהוא זקוק להם לשם הכנת פרויקט בית ספרי. את הרעלים ערבב יאנג עם המזון שהוגש בארוחות המשפחתיות בעודו סוקר את השפעתם על בני הבית. בהדרגה, חלה הסלמה במצבם הבריאותי של אמו החורגת, אביו ואחותו. יאנג הקפיד לתעד את מינון הרעלים מדי יום ביומן מחקר שניהל.
לאחר חודשים רבים בהם סבלה מכאבי בטן עזים, נפטרה אמו החורגת של יאנג כתוצאה מההרעלה המתמשכת. זמן קצר לאחר מכן החל אביו של יאנג לגלות תסמינים דומים. ויני, דודתו של יאנג, אשר התוודעה למשיכתו לכימיה ולרעלים מסוכנים החלה לחשוד שהוא אחראי לתחלואות בני המשפחה. הוא נעצר ב-23 במאי 1962 לאחר שאביו אושפז בבית החולים. בחקירתו הודה יאנג בן ה-15 כי הרעיל באופן שיטתי את אביו, אחותו וחבר נוסף מבית הספר במשך זמן רב. הרשויות התקשו למצוא ראיות נגדו ולהעמידו למשפט בגין רצח אמו החורגת כיוון שגופתה נשרפה.
בעקבות הודאתו ובהמלצת בית המשפט, נשלח יאנג לאשפוז במוסד פסיכיאטרי לעבריינים לתקופה של 15 שנים. שהייתו במקום הייתה תחת פיקוח מזכיר המדינה לביטחון פנים בבריטניה. בזמן היותו במוסד המשיך יאנג לקרוא מאמרים רבים אודות רעלים מסוכנים שונים וערך בסתר ניסויים על חוסים אחרים וצוות בית החולים. יאנג שוחרר מהמוסד לאחר כתשע שנים בהמלצת פסיכיאטר אשר קבע כי הוא הגיע להחלמה מלאה ואינו מהווה עוד סכנה לציבור.
חייו הבוגרים

לאחר שחרורו בשנת 1971, הועסק יאנג כאפסנאי במפעל ייצור לעדשות אינפרה אדומות מתליום עבור הצבא הבריטי. המוסד הפסיכיאטרי אמנם סיפק למעסיקיו של יאנג הערכות וחוות דעת אודות תהליך השיקום הארוך שעבר, אולם אלו לא כללו מידע על אופי הפשעים שביצע. יאנג הבין ששפר עליו מזלו. לא רק שהצליח להערים על רופאיו ושוחרר מוקדם מן הצפוי, כעת גם הייתה לו נגישות מלאה למלאי הרעלים במקום עבודתו. הוא החל להגיש לחבריו לעבודה תה מהול בתליום. חודשים מספר לאחר מכן, חלה מנהלו הישיר, בוב איגל, ונפטר בנסיבות מסתוריות. תוך זמן קצר התפשטה מגפה במפעל. תסמיניה העיקריים כללו בחילות, סחרחורות וכאבי בטן חזקים אשר הובילו לא פעם לאשפוז ממושך. בהנהלה סברו כי מדובר בווירוס חולף, ועבר זמן מה עד שהאמת יצאה לאור.
במהלך החודשים הבאים הרעיל יאנג בשיטתיות כ-70 בני אדם במקום עבודתו. מחליפו של איגל, מנהלו הישיר הקודם של יאנג, חלה גם הוא עם כניסתו לתפקיד, אך למזלו התפטר תוך זמן קצר. עובד נוסף, פרד ביגס, חלה ואושפז בבית חולים בלונדון במחלקה הנוירולוגית ותוך זמן קצר נפטר גם הוא, והפך לקרבנו השלישי והאחרון של יאנג.
מעצר ומשפט

בעקבות מותו של ביגס והתחלואה הגבוהה במפעל, החליטה ההנהלה לפתוח בחקירה. בצעד יהיר, יאנג התוודה בפני עמית לעבודה על משיכתו לחקר רעלים כימיים, וזה סיפר על כך למשטרה. לאחר שהתברר עברו הפלילי, נעצר יאנג בקנט ב-21 בנובמבר 1971. עם מעצרו נמצאו בכיסיו ובדירתו החומרים המסוכנים תליום ואנטימון וכן יומן מחקר המתאר את מעלליו. היומן גם סיפק הצצה נדירה למוחו המעוות וחשף כיצד שקל יאנג האם לדון אדם לחיים או למוות.
משפטו החל ב-19 ביוני 1972 ונמשך עשרה ימים. יאנג טען לחפותו, וגרס כי היומן המפליל שמצאה המשטרה אינו אלא ספר פרי בדיונו. הוא הורשע ובית המשפט גזר עליו מאסר עולם.
בזמן שהיה בכלא התיידד יאנג עם רוצח סדרתי נוסף, איאן בריידי, אשר בדומה ליאנג האדיר את התורה הנאצית. יאנג מת בתאו בגיל 42 כתוצאה מהתקף לב.
ג'ון הנטר

ג'ון הנטר (באנגלית: John Hunter;‏ 29 באוגוסט 1737 –  13 במרץ 1821) היה קצין בצי המלכותי הבריטי, שכיהן כמושל ניו סאות' ויילס השני וכיהן בתפקיד בשנים 1795–1800, לאחר ארתור פיליפ.
הוא חקר את נהר פאראמטה כבר ב-1788 והיה הראשון ששיער שטסמניה הוא אי. כמושל הוא ניסה להיאבק בהתעללויות של אנשי הצבא על מול האינטרסים המקומיים החזקים בהנהגתו של ג'ון מקארתור (אנ').
ראשית חייו

ג'ון הנטר נולד בלית' שבסקוטלנד כבנם של ויליאם הנטר, חובל בצי הסוחר, ושל הלן לבית דראמונד, בתו של ג' דראמונד ואחייניתו של ג'ורג' דראמונד, שהיה כמה פעמים הלורד פרוברסט (ראש העיר) של אדינבורו. כנער נשלח הנטר לחיות עם דודו בעיר קינגס לין שבמחוז נורפוק, שם, וגם באדינבורו, הוא קיבל את החינוך הקלאסי שהיה מקובל אז. הנטר נשלח ללמוד באוניברסיטת אדינבורו, אך עד מהרה פרש מלימודיו כדי להתגייס לצי המלכותי הבריטי, שם הוא הוצב במאי 1754 כמשרתו של קפטן תומאס נקסטון על סיפון אה"מ גרמפוס.
קריירה בצי > מלחמת שבע השנים

ב-1755 הוצב הנטר כימאי על סיפון אה"מ "קנטאור" (HMS Centaur), והיה לפרח קצונה על אה"מ "יוניון"" (HMS Union) ולאחר מכן על אה"מ "נפטון" (HMS Neptune). בעת שירותו על הנפטון הוא השתתף בפשיטה על רושפור (אנ') ב-1757, ולאחר מכן שירת במהלך הסיורים ליד ברסט ב-1758 ובקרב על קוויבק (אנ') ב-1759. יחד עמו שירת כלוטננט ראשון ג'ון ג'רוויס, שהיה לידידו.
בשאר שנות מלחמת שבע השנים הוא שירת כפרח קצונה בכמה מאוניות הדגל של אדמירל פיליפ דרל (אנ'), ביניהם אה"מ "רויאל אן" (HMS Royal Anne), אה"מ "פרינסס אמיליה" (HMS Princess Amelia) ואה"מ "רויאל ג'ורג'" (HMS Royal George), האחרונה במפרץ ביסקאיה עד לחוזה פריז ששם קץ למלחמה ב-1763. בפברואר 1760 עבר הנטר את המבחנים והוכשר כלוטננט, אם כי הוא לא הוצב בדרגה זו עד 1780. הוא נשאר פעיל בצי במהלך שנות השלום, הפליג לניופאונדלנד על סיפון הפריגטה אה"מ "טוויד" (HMS Tweed) ולאחר מכן שירת כחובל באה"מ "לאונססטון" (HMS Launceston), בתקופה בה היא שהתה בצפון אמריקה ב-1767 במסגרת הצי שהיה בפיקודו של קומודור סמואל הוד. הוד מינה את הנטר ב-1768 כרב חובלים בפועל, ולאחר שעבר את הבחינות ב-1769 היה מינוי זה למינוי של קבע. הצבתו הראשונה הייתה על אה"מ "קאריסופט" (HMS Carysfort) שחומשה ב-28 תותחים והוצבה באיי הודו המערבית. את שירותו שם העביר הנטר במיפוי חלקים של החוף ושל הביצורים הספרדים בהוואנה, שנשלחו אל האדמירליות. הספינה כמעט ואבדה לאחר שעלתה על שרטון בשונית מרטיר (שכיום נקראת שונית קאריסופט, על שם הספינה) על חופי פלורידה ב-1771, כאשר הושטה על ידי נתב, אך מאמציו של הנטר הצילו את הספינה מאובדן.
קריירה בצי > שירות באיי הודו המערבית

בין השנים 1772–1775 שירת הנטר כרב חובלים באה"מ "אינטרפיד" (HMS Intrepid), ולאחר מכן הוא שירת באותו תפקיד באה"מ "קנט" (HMS Kent). באותה עת פיקד על הקנט קפטן ג'ון ג'רוויס, ידידו של הנטר מתקופת שירותם באה"מ "נפטון". ג'רוויס לקח את הנטר עמו לתפקיד הפיקוד הבא שלו על אה"מ "פודרויינט" (HMS Foudroyant). יחד עמם שירת על הספינה איוון ניפין, אז הכלכל של הספינה ולימים מזכיר האדמירליות. ב-1776 עבר הנטר לשרת על אה"מ "איגל" (HMS Eagle) לבקשתו של האדמירל הלורד האו (אנ'), שיצא אז לצפון אמריקה כמפקד העליון של הצי, והאיגל הייתה ספינת הדגל שלו.
קריירה בצי > מלחמת העצמאות של ארצות הברית

כאשר פרצה מלחמת העצמאות של ארצות הברית שירת הנטר תחת פיקודו של הלורד האו במשך כל הזמן בו הוא פיקד על הצי, ולמעשה הוא היה בעלת הדרגה רב החובלים של הצי (Master of the fleet). הוא השתתף בפשיטה על מפרץ צ'ספיק, במסעות לדלאוור ובהגנה על סנדי הוק. כאשר נקרא הלורד האו לשוב לאנגליה, סר חנו של הנטר בעיני האדמירליות בניהולו של הלורד סנדוויץ' (אנ'), ולא עלה בידו לקבל מינוי כלוטננט. תחת זאת הוא הצטרף ב-1779 כמתנדב לצוות אה"מ "ברוויק" (HMS Berwick) שהייתה מחומשת ב-74 תותחים בפיקודו של קית' סטיוארט. הוא מונה על ידי סר צ'ארלס הרדי כמפקד אה"מ "יוניון", אך באדמירליות סירבו לאשר את המינוי והנטר שב ב-1780 אל ה"ברוויק" כמתנדב, עזב את איי הודו המערבית וקיבל מינוי מהמפקד העליון סר ג'ורג' רודני. ב-1781 שב הנטר לאנגליה עם הברוויק וב-5 באוגוסט אותה שנה הוא השתתף בקרב דוג'ר בנק (אנ'). ב-1782 מינה אותו הלורד האו כלוטננט שלישי בספינת הדגל שלו אה"מ ויקטורי, ולפני שהספינה השתתפה במצור הגדול על גיברלטר ובקרב כף ספרטל, הוא קודם לדרגת לוטננט ראשון. לאחר קרבות אלו מונה הנטר ב-12 בנובמבר 1782 לתפקיד הפיקודי הראשון שלו על הסלופ שחומשה ב-14 תותחים, אה"מ "מרקיז דה סיינלי" (HMS Marquis de Seignelay).
קריירה בצי > הצי הראשון לאוסטרליה

כאשר החלו ההכנות ליציאתו של הצי הראשון לאוסטרליה, קיבל הנטר ב-15 בדצמבר 1786 מהלורד האו, אז הלורד הראשון של האדמירליות, קידום לדרגת פוסט קפטן, ואת הפיקוד על אה"מ "סיריוס" (HMS Sirius). הצי היה בפיקודו של ארתור פיליפ, שנשלח לאתר את המושבה החדשה ניו סאות' ויילס ולשמש כמושל הראשון שלה. הנטר יועד להיות יורשו של פיליפ בתפקיד זה במקרה של מותו או היעדרותו.
מסעות גילוי סביב לאוסטרליה וטסמניה

הצי הראשון הגיע לפורט ג'קסון ב-26 בינואר 1788. הנטר הוביל משלחת לחקירת נהר פאראמטה (אנ'). המשלחת חקרה את הנהר וביצעה מדידות עומק עד לאיירון קוב (אנ'), מפרץ פייב דוק ומפרץ התרנגולת והתרנגול (אנ') שבמעלה הנהר. מפת מסע החקר המקורית של המשלחת נמצאת בספריית המחקר על שם סר ויליאם דיקסון של ספריית המדינה של ניו סאות' ויילס וכותרתה היא "מפה של החופים והנמלים של מפרץ בוטני, פורט ג'קסון וברוקן ביי, כפי שנסקרו על ידי קפטן הצי ג'ון הנטר מאה"מ סיריוס". מסעה של המשלחת היה משמעותי בשל העובדה שבמהלכו נוצר הקשר הראשון בין הבריטים לבין האבוריג'ינים שהיו בעלי הקרקעות, שבט ונגאל (Wangal). ביומנו של ויליאם ברדלי מצוין שקשר זה נוצר כאשר הנטלי סעד את ארוחת הבוקר והוא הונצח בשם הפרבר של העיר סידני, ברקפסט פוינט (Breakfast Point).
באוקטובר 1788 הצטווה הנטר לשוב לכף התקווה הטובה לצורך הבאת אספקה. הוא הפליג סביב לכף הורן לכף התקווה הטובה ומשם שב לניו סאות' ויילס במאי 1789, וכך למעשה הקיף את כדור הארץ. המסע נתקל בקשיים בשל הדליפות שהתגלו בספינה, שחייבו פעילות שאיבה רצופה. לאחר מכן בוצעו תיקונים ב"סיריוס" והיא נשלחה לאי נורפוק עם קבוצה גדולה של נידונים, אך בעת שעגנה שם היא נקלעה לסערה קשה. היא נסחפה לשונית אלמוגים שם ונטרפה. צוות הספינה חזר לפורט ג'קסון על סיפון הבריג אה"מ "ספלי" (HMS Supply), לאחר שהמתינו באי כמעט שנה לחילוץ. הנטר וכמה מאנשיו שבו לאנגליה על סיפון הספינה ההולנדית החכורה "וקזמייד" (Waakzaamheid) לאחר מסע ארוך ומתיש. כשהגיע בסופו של דבר לפורטסמות' באפריל 1792 נשפט הנטר על אובדן הסיריוס (כמקובל לכל רב חובל שספינתו אבדה בין אם אובדן הספינה היה באשמתו בין אם לאו), וזוכה מאשמה. לאחר מכן הכין הנטר לפרסום את "היומן ההיסטורי של הפרוטוקולים של פורט ג'קסון והאי נורפוק, עם התגליות שבוצעו בניו סאות' ויילס ובאוקיינוס הדרומי מאז פורסם מסעו של פיליפ", שיצא לאור בראשית 1793. מהדורה מקוצרת של הדוח הופיעה מאוחר יותר באותה השנה. במהדורה הראשונה מופיעה ההתייחסות הראשונה לאפשרות של קיומו של מצר ים בין אוסטרליה היבשתית לבין טסמניה. בעמוד 126 לדוח מציין הנטר: "קיימת לפיכך סיבה להאמין, שבשטח זה קיים מפרץ עמוק מאוד, או מצר ים, שעשוי להיות הפרדה בין ארץ ואן דימן (טסמניה) לבין ניו הולנד (אוסטרליה היבשתית)".
במהלך שהותו של הנטר באנגליה פרצו מלחמות המהפכה הצרפתית, והוא יצא לים שוב כמתנדב על סיפון אה"מ "קווין שארלוט" (HMS Queen Charlotte), שהייתה מחומשת ב-100 תותחים, ספינת הדגל של פטרונו משכבר, הלורד האו. ב-1 ביוני 1794 השתתף הנטר בקרב ה-1 ביוני המפואר (אנ'), והוא נשאר לשרת בספינה עד 1795. עם התפטרותו של ארתור פיליפ מתפקיד מושל ניו סאות' ויילס ביולי 1793, הגיש הנטר את מועמדותו לתפקיד באוקטובר, ובינואר 1794 אושר מינויו. בשל סיבות שונות התעכבה יציאתו לדרך ורק בפברואר 1795 עלה בידו להפליג למושבה. הנטר הגיע לסידני ב-7 בספטמבר 1795 על סיפון אה"מ "רילאיינס" (HMS Reliance) והחל לכהן כמושל ב-11 בספטמבר.